A NETFLIX SAJÁT GYÁRTÁSÚ SOROZATA
Kösz, hogy bejöttél.
Hajnali 3:27-re épp nem volt beírva semmi.
Tessék.
Omarral kezdesz.
Ő férfiakkal jobban boldogul.
És Olivier?
Beteg a kisfia, de jön.
Ez elég friss ügy.
Három órája történt, és már itt a fickó?
Megtagadta az orvosi vizsgálatot, így egyenesen ide hozták.
Az ügyész már telefonált. Nagyon rajta van az ügyön.
Kell egy kávé.
A rohadt életbe!
Csak holnap szerelik meg.
Nem emlékszem, hogy hívtalak.
Omar szólt.
A kihallgatás kezdete: 3:28. Vezeti: Sarkissian hadnagy
és Matif őrmester.
Az érdekelne, miért futott el?
Mert láttam két fickót felém rohanni.
Feketében voltak, az egyiken maszk volt.
Nem tudtam, hogy rendőrök.
- Civil ruhás rendőrök voltak. - Megrémültem.
Nem menekültem.
Épp friss levegőt szívott.
Ittam egy kicsit, nem akartam így vezetni.
Mindenkit elkaptak, aki spicces volt a környéken?
Rajtuk nem voltak vérnyomok.
Ez a saját vérem.
Verekedett?
Nem, ez attól van, ahogy a kollegája a földre nyomott.
Lecsekkoltátok a vért a bűnelhárításnál?
Igen, felhívtam őket.
Kapálózott, mikor letartóztatták,
de nem biztosak benne, hogy az esésnél sérült meg.
- Azt mondják, már vérzett. - Remek...
Hazudnak.
A labor majd megmondja, kinek a vére.
Szerinted részeg volt?
Úgy tűnik, mindenre van válasza. És azt utálom.
Ne fárasszanak a kisded játékukkal!
Két órája magyarázat nélkül megbilincseltek.
Rendezzük le a dolgot, hogy hazamehessek a családomhoz.
Nem csináltam semmit. Mondja meg nekik!
Hagyja békén az ügyvédjét!
Én magával akarok beszélni.
Kirángattak az ágyból, így ha már itt vagyok,
akarok is valamit a pénzemért.
Elárulnák, maguk szerint kit öltem meg?
M. Lacombe, azért van itt, mert 0:30 körül
rátaláltunk Rémi Fabrettire, súlyos, eszméletlen állapotban,
a Rue du Pot de Feren, a 4. kerületben.
Az első jelentés szerint sebek voltak az arcán
és az egész testén, miután megverték.
Az áldozat a mentőben meghalt.
Azt hol szerezted?
Az automatából.
Vedd el, hozok egy másikat.
Kösz.
Hogy van Leo?
Kihányt mindent. Valami ronda gyomorfertőzés.
Rám ne ragaszd!
M. Lacombe, ismeri ezt a férfit?
SZEMÉLYI IGAZOLVÁNY RÉMI FABRETTI
Nem, nem ismerem.
Biztos?
Régebbi a kép.
A teteméről is vannak képek, de azokat ne akarja látni.
Még sosem láttam.
Hogy halad?
Mint egy ügy, amit éjjel vágnak hozzánk.
Nem maradtál le semmiről.
A kirendelt védője rosszabbul fest nála.
Fabrettit pár perccel a támadás után találtuk meg.
A rendőrség 12:35-kor ért oda.
És 8 perccel később, 12:43-kor, magát elkapták szökés közben...
Nem szöktem el.
Igaz, elnézést!
Miután sétált egy borgőzös vacsora után.
Hol volt 0:30-kor?
Nem emlékszem. Az étteremből eljöttem úgy...
11:45-kor. És aztán?
Aztán sétáltam.
Úgy tűnik, nem igazán sietett haza a családjához
akkor.
Mondtam, ittam pár pohárral...
Pontosan melyik utcán sétált?
Nem tudom.
A külvárosban lakom, sose járok arra.
Szóval nem tudja megmondani, hol volt egy órán át?
Ezt gyenge, nem igazolható alibinek hívjuk.
Én meg nagy kamunak hívom.
Semmi közöm az ügyhöz.
Miért támadtam volna a fazonra?
Fabretti egy bárban volt, nem messze onnan, ahol megtaláltuk.
Az Access-ben. Ismeri?
Sose jártam azon a környéken.
Az Access közönsége jórészt homokos, jobban mondva LGBT.
Fabretti törzsvendég volt.
Talán követték, miután eljött a bárból.
Vagy összefutott valakivel.
Minden szervezet ezen pörög a Twitteren és a Facebookon.
Az ügyész is ezért nyomul?
Sajtóközleményt akar kiadni, hogy a gyanúsított előzetesben van.
Az utóbbi idők támadásai...
- Példát akar statuálni. - Igen.
- Látták a fickót a helyszínen? - Eddig nincs hír róla.
Egy biztonsági kamerán csak egy nő látszik, aki arra járt.
Ő lehetne szemtanú, de még nem tudtuk azonosítani.
Azt hiszik azért öltem meg, mert homokos volt?
Helyes, végre értjük egymást.
Zavarja magát két férfi vagy két nő együtt?
- Mit szól hozzá? - Ez nevetséges.
Feleljen!
Nem gondolok semmit.
Nem ismerem a fickót, és leszarom, hogy meleg!
Ezért hoztak be? Homofóbnak tűnök?
Fogalmam sincs. Milyen egy homofób?
Világosítson fel! Hogy néz ki egy homofób?
Vagy egy antiszemita?
Vagy egy rasszista?
Megmondom én.
Beolvadnak a tömegbe. Ugyanolyan kocsival járnak,
fotókkal a tárcájukban, mint mindenki más.
De más dolog agyonverni valakit azért, ami.
Mi megpróbáljuk kideríteni a bűntény indítékát.
Megpróbáljuk értelmezni,
hogy milyen egyéni okok vezethetnek idáig.
Gyakran találunk enyhítő körülményeket.
Úgy megbocsáthatjuk.
De nem ma este.
Nincs mit tudni vagy megbocsátani.
Jogilag ez súlyosbító tényező.
Későre jár.
Ha nincs, ami az ügyfelemet a támadáshoz kötné,
menjünk haza aludni.
Az alibi hiányán, a vérfolton és a gyanús viselkedésén kívül?
Meglesz ez.
Mesélje el az estéjét, M. Lacombe!
Ünnepeltek valamit a kollegáival?
Igen, a csapatom eladási eredményeit.
Sikeres negyedévet zártunk, még ha nem is rózsás a piaci helyzet.
Ki kellett engedni a gőzt.
- Mit árulnak? - Ablakokat.
Műanyagból, fából, kiegészítőkkel. Egy egész terméksort.
Ki volt ott a vacsorán?
Az egész csapat: öt sales-es és én. Már megadtam a nevüket.
Csupa férfi?
Igen, így hozta az élet.
Kikérdeztük az étterem pincérnőjét.
Úgy tűnik, maguk elég rámenősek voltak,
többször beszóltak neki a melle miatt.
Az egyikük tapogatta is.
Mondtam, a lazulás volt a cél.
Mióta a dánok megvettek minket, eszelős eredményeket vártak.
Tudom, a fiúk rosszul viselkedtek, de nem szemétkedtek.
Mire akar kilyukadni?
A pincérnő szerint ön ezt üvöltötte a pohárköszöntőben:
"Lezúzzuk azokat a buzikat."
Kik ezek a buzik?
Franck Mangin sales-es csapata.
Ez a mi kis játékunk.
Az elmúlt két évben jobb eredményeik voltak,
de az idén lenyomhatjuk őket.
És ők mind homoszexuálisok?
Nem, dehogy!
Ezt csak úgy mondtuk.
Szóval csak úgy...
Mint a WhatsApp csoportban, ahol kommunikálnak egymással.
Megismeri a telefonját?
Ehhez nincs joguk!
A kódom?
A főnöke adta meg.
Miért zavarja?
Van valami rejtegetnivalója?
Nincs.
Hadd olvassak fel néhány részt az eladóival váltott
üzenetekből.
És mondhatja, hogy ezeket is "csak úgy írta."
Szóval, február 13-án,
"Baszódj meg, te díszbuzi!
Ezen a héten te vezeted a jegyzőkönyvet."
Nem, de...
Április 2-án,
"Lezúzzuk azokat a ratyikat."
Gondolom, itt is a másik csapatra utal.
Aztán,
négy nappal ezelőtt,
"Tuti jobban bejönne neki egy benga fasz a seggébe."
Oké, értek mindent.
Nem szórakozásból olvasom fel mindezt, M. Lacombe.
Hányingerem van tőle.
Én nem értek egyet a politikailag korrekt szarságokkal,
ahol nem mondhatunk bármit bárkire.
De azt tudom,
hogy hat pasi, aki képes ilyesmiket leírni,
részegen találja magát egy meleg környéken,
az nem sok jót ígér.
Szóval, Lacombe,
tudni szeretnénk, valóban "le akart-e zúzni" egy buzit ma este?
Mi történt?
Meglátták Rémit egy férfivel csókolózni,
ezen kiakadtak, így a barátaival összeverték?
Nézzék, a tény, hogy találtak
homófóbiára utaló jeleket, ettől még ügyfelem nem gyilkos.
"Homofóbiára utaló jeleket." Milyen költői!
A megjegyzéseit tegye félre a kihallgatás végéig!
Önök is tudják, hogy ez így megy.
Az emberek önkéntelenül mondanak dolgokat.
Fogadok, a maguk mosdóit is hasonló szavak borítják.
Így működik a világ.
"Így működik a világ"?
"Belső vérzés, többszörös bordatörés miatt.
Súlyos gerinczúzódások,
többszörös fejsérülés, kulcscsonttörés..."
Tényleg szükséges ez?
Szerintem igen.
Talán, ha 15 évet ül gyilkosságért,
a világ már nem "így fog működni".
Kerületi ügyész.
Mit mondasz neki?
Nincs semmi konkrétumunk, és nem tudjuk megtörni a fickót.
Tudják,
úgy érzem, a maguk munkája nem sokban tér el az enyémtől.
Ma nincs más dolguk,
mint eladni azt, hogy én öltem meg azt a férfit.
RONSARD
Hát hadd adjak egy tanácsot!
Mert az eladás
a szakmám, és elég jó vagyok benne.
Csupa fül vagyunk, bajnok.
J-E-B.
Ezeket a technikákat tanítjuk az újoncoknak.
A J a jellemzők.
Mindig a termék leírásával kell kezdeni.
Ez itt egy szaftos történet.
Egy hétköznapi fazon kibukik, kitör belőle az állat.
A tömeg zabálja az ilyet.
Az E az előny.
A vevőnek látnia kell, hogy a jellemzők miért előnyösek.
Ez is nyilvánvaló.
Még aznap éjjel megoldják az ügyet.
Az emberek megnyugszanak, a sztori bekerül az újságba.
Röviden: mindenki boldog.
A gond a B-vel van.
A B a bizonyíték.
A sikerhez bizonyítani kell, hogy a termék valóban előnyös.
Ezt megtehetjük egy bemutatóval vagy pozitív vevő-visszajelzésekkel.
Na, maguknál ez a kényes pont.
Mert nincs a kezükben semmi.
A bizonyíték morzsája sem.
Ha nincs bizonyíték,
nincs eladás.
Kezdjük elölről!
Szünetet tartunk.
A kihallgatás felfüggesztve 5:13-kor.
Köszönöm.
A rohadék jól bírja a nyomást. Egész éjjel itt leszünk.
Kösz.
Jól vagy?
Igen.
Minden prímán megy, mióta visszajöttem.
Audrey miatt?
Majd kisimul minden.
De addig nem tehetem be a lábam a kihallgatószobába.
Nem tudom, Omar,
talán korai volt visszajönnöm.
Hagynod kellett volna, hogy szorongassuk.
Aki ártatlan, az nem akkor felejt, amikor kapóra jön neki.
Nem jutottatok semmire, Gérard.
Félre kell állni, ha nem boldogulsz valakivel.
Ez igaz.
Reméljük, az áldozat vére lesz rajta.
Igen, ha az Fabretti vére.
A DNS-minta eredménye 2 nap múlva lesz meg,
az ügyész nem fog addig várni.
Azonosították a potenciális tanút?
Még nem.
Az ügyész durván megszívat minket.
Szerinted ki kéne engednünk?
Ez rajtad áll.
Te vagy a főnök.
Kösz a támogatást.
A nap mindjárt felkel, az ügyésznek gyanúsított kell.
Add át a fazont, hogy benyalhasson az újságíróknak,
és majd ő eldönti később a bíróval.
És ha Lecombe csak rosszkor volt rossz helyen?
Ez ma este inkább Rémi Fabrettire igaz.
És ő nem állt fel belőle.
Te mit gondolsz?
Hogy nem kéne folyton mások véleményét kikérned.
Te ezt a munkát a tükör mögül próbálod végezni,
de ez nem így működik.
Te csapatkapitány vagy, nem edző.
A kapitány a pályán játszik.
M. Lacombe!
Remélem, tudott pihenni egy kicsit.
Reggel 5:30 van.
Larsen kapitány vagyok, mellettem Serra őrmester.
Most mi folytatjuk a kihallgatást.
Ez mókás lesz.
Remélem, nem volt hiba Audrey-t eltaszítani.
Épp elég nehéz meló ez, egymást nem kéne hátba döfni.
Majdnem átvert minket a Weber-üggyel, emlékszel?
És látod, hogy bánik Laetitiával.
Hülyének nézel minket?
- Tudom, mire játszol. - Mire célzol?
Ők vitáznak, te lapítasz. Nem látod, hogy Laetitia nincs jól?
- Nagylány már, rendbe jön. - Nem biztos.
Hadd öljék egymást, végül te leszel a főnök.
Hadd ne tapsoljak ehhez!
Mindenesetre az igazgató dönti majd el, mi legyen.
Eddig a magyarázatai teljesen hihetőek voltak.
Talán csak tényleg kóborolt az utcákon vacsora után,
és letartóztatás közben sérült meg,
és lehet, nem volt szerencséje.
Hisz nekem?
Nem.
Szerintem hazudik, mert az élete a tét.
Az egész csapat így gondolja, a főnökeink is.
Olyannyira, hogy keresztre is feszítik.
Meg kell vádolnunk valakit.
Mindketten tudjuk,
maga mégis ezekkel a kétes magyarázatokkal jön.
De ez az igazság.
Akkor két lehetőség van.
Vagy megölte Rémi Fabrettit, és időt akar nyerni,
vagy valami mást palástol.
Amitől jobban fél, mint egy gyilkossági nyomozástól.
Kevés ilyen feszítő dolog van.
Így azt kell gondolnom, hogy Matif őrmester tévedett.
Ez egy személyes történet.
Hadd kérdezzem meg újra!
Ismerte az áldozatot, Rémi Fabrettit?
Kérem, feleljen a kérdésre!
Nem, nem ismertem.
Tudja, én új vagyok itt,
de észrevettem valamit.
Általában azok, akik ott ültek, mint ön most,
küzdenek azzal, akik,
és hogy mások milyennek látnák őket.
Ez nagy nyomást jelent.
Nem tudom, ezzel előbbre jutunk-e.
Mit tud maga a stresszről?
Az én alakításomat naponta górcső alá veszik.
Meg kell felelni az elvárásoknak, elrejteni a kételyeimet,
a félelmet, hogy csalódást okozok,
és van pár perc, mikor fellélegezhetek
és önmagam lehetek.
Nekünk ez a luxus nem adatik meg.
Maga ki ott legbelül?
Egy dühös falkavezér, aminek mi állítottuk be?
Vagy egy célorientált menedzser? Szerető családapa?
Mindez együtt?
Vagy valami más?
Nem akarom felolvasni a boncolási jegyzőkönyvet,
amit a kollegám már részletesen idézett,
de az is benne van,
hogy Rémi szexelt valakivel közvetlen a halála előtt.
Van pár kisebb udvar a bár mögött, ahol a törzsvendégek
szeretnek kimenni, mondjuk úgy,
hogy megismerjék egymást.
Miért mondja ezt?
Mondtam, hogy nem ismerem a helyet.
Konkrétabban, a jelentés szerint nyálnyomok voltak
az áldozat szeméremdombján és nemi szervein.
Vajon ezek nem öntől származnak?
Egy DNS-vizsgálattal kiderül.
Biztos csak blöffölnek.
- Ez kockázatos. - A pasi elbizonytalanodott.
Hamarosan megjön az eredmény.
Ez őrület!
Egy órája még homofób állat voltam,
most meg azt mondja,
hogy egy meleg, aki leszopott egy fazont, mielőtt megölték volna.
Ez...
Szóval ez a munkája?
Hogy...
Címkét ragaszt emberekre, és megnézi, melyik vízálló?
Tegyük fel, hogy vacsora után a bárhoz sétált.
Ez nem igaz!
Meglátta Rémi Fabrettit,
vagy lehet, hogy most találkoztak először.
Ez nem igaz.
Sosem jártam arra, és nem láttam azt a fickót.
11 éve vagyok nős.
Két szép lányom van.
Jobb dolgom is van, mint táncolni menni egy kurva bárba,
és ilyen ocsmányságot művelni.
- Szóval csak ismeri a bárt? - Mondtam, hogy nem!
Honnan tudja, hogy táncos hely?
Hát, minden bárban van táncparkett, nem?
Vagy elmentem mellette anélkül, hogy tudatosodott volna...
Az Access-nek opálos az ablaka. Kintről nem lehet belátni.
Járt a bárban.
Megmutatták a fotóját a bárban, miután letartóztatták.
Senki sem ismerte fel.
Ez őrület.
Ilyen nincs.
Mindenkinek joga van a magánélethez.
Rendszerint ez csak magára tartozik.
De ma megöltek egy férfit.
Tudni akarom, mi történt, és ehhez segítenie kell.
Meséljen a lányairól!
Hány évesek?
Mi a nevük?
Gondoljon rájuk! A feleségére.
A rendőrség felforgatja a házát, és kérdezősködni fognak.
Kínos kérdéseket tesznek fel.
Ez nyomot hagy a családján.
Megkímélheti őket, ha most beszél.
Ő Salomé.
Salomé és Nina.
Salomé kilenc éves,
és imádja a lovakat.
Csak a lovak érdeklik.
Ha látnák a szobáját...
Tele van lovakkal.
A tapéta, a párnák, a függönyök.
Nina öt éves.
Most kezd megtanulni olvasni.
Minden este olvasni akar nekem.
De tudom, hogy fejből mondja a mesét.
Mindkettőjükért odavagyok.
Valahányszor rájuk nézek...
gombócot érzek a torkomban.
Nehéz lehet mindent így elfojtani.
Ott a család meg a kollegák,
és ott a másik élete.
- Nem vagyok jól. - Tarthatnánk szünetet?
Nem.
Ha mondani akar valamit, most mondja.
Még 24 órát előzetesben tarthatjuk.
Van időnk kiásni a szennyet.
Kiforgatjuk az életét, és találni fogunk valamit.
A lányai biztos tudnak sztorikat.
Maga benézett valamit.
Erre nincs szükség.
Kikérdezhetik az embereket, lecsekkolhatják a kamerákat.
Találnak majd valakit, aki belefutott ezekbe a fickókba.
Látta őket?
Nem.
Rémi Fabrettivel volt, amikor történt. Látta őket.
Nem, ez nem igaz.
Csak maga tud segíteni.
Nem segíthetek.
Mindent elveszítenék.
Az állásom, a családom.
- Tegye meg Rémi Fabrettiért. - Önmagáért tegye meg!
Nincs elege a hazudozásból?
Ha én is lennék az, akiről beszélnek, honnan tudják, mi jó nekem?
De tök mindegy, mert mindebből semmi sem igaz!
Tessék.
Miért utasította el az orvosi vizsgálatot?
Hisz megsebesült.
Van valami rejtegetnivalója?
Utálja az orvosokat?
Utál meztelenül állni idegenek előtt?
Ne vesztegessük az időt.
Vegye le a cipőjét!
Tessék?
A cipőjét. Vegye le!
A zokniját is.
Ez megkergült.
Ez nevetséges.
Semmi jogalapja a vetkőztetésnek.
Csak látni akarom a lábát. Ez talán nem sérti a méltóságát.
Nem eresztem el.
Még ha ez is a pályafutásom utolsó lépése is itt.
Megállítsuk?
Nem, várj még!
A körömlakkom nem bizonyít semmit.
Szép.
Milyen érzés? Én sosem festem a körmeimet.
Segít túlélni a napot.
Senki se látja, de én tudok róla.
Nehéz lehet a csapatával.
Nem rovom fel nekik.
El se tudják képzelni, milyen a megjegyzéseiket hallgatni.
Szívesen látnám az arcukat, mikor...
Szeretnék
egy reggel beállítani dolgozni
a ruhámban,
magas sarkú cipőben,
és csak...
leülnék az asztalomhoz.
Mi történt vacsora után?
Tudják jól, mi történt.
Magától kell hallanom.
Maga a szaftos részletekre gerjed?
Nem.
Ez a maga története.
A maga változata érdekel.
Átöltöztem, hogy az Access-be menjek.
Az öltönyöm a táskámba tettem.
Egy órát akartam magamnak, mielőtt hazamegyek.
Hogy élvezhessek egy ritka pillanatot magamban,
mert olyankor egy kicsit mintha jobban érezném, hogy élek.
Mindenesetre,
inni akartam. Nem tudtam, hogy Rémi ott lesz.
Ismerte őt?
Belefutottunk egymásba párszor.
Néhányszor pillantást cseréltünk.
Csak a keresztnevét tudtam.
Amikor odaértem,
egyedül volt a bárban.
Megszólítottam,
és azonnal a tárgyra tértünk.
Azt hiszem.
Hamar felgyorsultak a dolgok.
Ekkor mentek ki az udvarra szexuális kapcsolatot létesíteni?
Egy pillanat!
Nem sűrűn fordul elő ilyen. Nem ezért járok a bárba.
A legtöbb transzvesztita, akit ismerek, heteró.
Bár igaz...
néha lefekszem férfiakkal.
De...
szeretem a feleségem,
érzelmileg és fizikálisan is.
Szeretek az a férfi lenni, aki esténként hazamegy a családhoz,
csakúgy, mint az a nő,
aki az Access-ben volt ma este.
Mindkettő bejön.
Nem akarok egyet választani.
Röviden,
kimentünk az udvarra.
Ott csókolózott egy másik pár.
Gyorsan elmentek.
Mi sem maradtunk sokáig.
Csak egy szép pillanatot töltöttünk együtt.
Visszafelé tartottunk a bárba,
mikor megláttuk őket.
Hányan voltak?
Öten.
Harsányan nevettek.
Jól ismerem a fajtájukat.
Megszólították magukat?
Köztünk és a bár közt voltak. Kiszúrtak minket.
Rémi el akart menni mellettük, hogy mutassa, nem fél,
de...
én arra kértem,
menjünk a másik irányba.
El is indultunk arra.
Mikor hátranéztem, láttam, hogy követnek.
Hallottam a nevetésüket,
és a sértéseik egyre hangosabbak lettek.
Vaktában rohanni kezdtünk az utcákon.
A cipőm miatt nem bírtam Rémi tempóját tartani.
Végül még el is estem.
Így sérült meg a keze.
Amikor felálltam, megláttam egy nyitott kocsibejárót.
Így elbújtam.
Elfutottak mellettem, de nem vettek észre.
Mindent hallottam.
A kiabálást, mikor körbevették.
A sértéseket,
az ütéseket.
Nem bírtam megmozdulni.
Megkövültem a félelemtől.
Agyonverték,
és nem csináltam semmit.
Megvártam, míg elmennek,
és visszavettem az öltönyöm.
Letöröltem a sminkemet.
Elrejtettem a ruhámat,
a táskámat és mindent egy kukába,
és a kocsim felé futottam.
Otthagytam Rémit.
Úgy szégyellem magam!
Féltette az életét?
Nem.
Akkor nem féltem.
Nem gondoltam se rájuk,
se Rémire.
A feleségemre és a lányaimra gondoltam,
hogy mit kell mondanom nekik.
Emiatt a...
sajnálatos rémálom miatt.
Egyelőre ennyi elég.
Mi történik ezután?
Egyelőre abból indulunk ki, hogy igazat mond.
Sose adja fel.
Minél pontosabb személyleírást kell adnia a fickókról.
Aztán ha elkaptuk őket, be kell jönnie azonosításra.
És lehet, hogy tanúnak is beidézik.
A felhajtás miatt valószínűleg nyilvánosságra hozzák majd az adatait.
Most először mondtam el valakinek.
Köszönöm a bátorságát.
Aláíratnád M. Lacombe-bal a vallomását?
Rendben. És intézem az átszállítását.
Kösz, hogy behívtál.
Szóra sem érdemes.
Reggelizünk?
Igen.
Szuper ötlet.
Ne izgulj rá nagyon, csak egy reggeli lesz.
Vágom.
Továbbítjuk a személyleírásokat a nyomozó egységeknek. Jó.
Köszönöm, ügyész úr! Önnek is.
Ügyes voltál odabent.
Sőt, nagyon ügyes.
Az ügyész csalódott.
Egyet kifogtál a hálóba, ez a lényeg.
Audrey!
Tessék?
Én csesztem el a dolgot Weber ügyvédjével.
Játszottam az eszem. Beszéltem neki Laetitia betegségéről,
nem gondolkoztam.
Mire rájöttem, már túl késő volt.
Miért nem szóltál semmit?
Rosszul jött volna ki épp a nyugdíj előtt.
Mindenki azt hitte, te voltál.
Azt hittem két hétig se húzod ki itt, úgyhogy...
Még ma beszélj az igazgatóval.
Jó, beszélek vele.
Megpróbállak áthelyeztetni.
Hazamegyek, megnézem a fiam és letusolok.
Holnap találkozunk, vagyis
ma kicsit később.
Igen. Akkor később.
Szép munka volt!
A feliratot fordította: Pataricza Eszter